עוביידה חטאב

עוביידה חטאב (בערבית: عبيدة خطاب; נולד ב-14 ביולי 1992) הוא כדורגלן ערבי-ישראלי המשחק בעמדת הבלם במועדון ספורט אשדוד.

קריירת מועדונים
חטאב החל לשחק כדורגל במחלקות הנוער של הפועל נצרת עילית ומכבי אחי נצרת, ובגיל 18 עבר לקבוצת הנוער של עירוני קריית שמונה, במדיה שיחק עונה אחת.

בקיץ  חתם חטאב בהכח עמידר רמת גן מהליגה הלאומית. ב-3 בספטמבר 2011 ערך את הופעת הבכורה שלו בקריירה, בתיקו 0–0 נגד מכבי עירוני בת ים בגביע הטוטו. בינואר  חתם בהפועל חיפה, אך לא זכה לדקות משחק במדי הקבוצה, ובתום העונה חזר להכח. ב-25 בינואר 2013 הבקיע חטאב את שער הבכורה שלו בקריירה, בתיקו 1–1 נגד הפועל כפר סבא.

בקיץ  חתם חטאב בהפועל תל אביב. ב-3 בדצמבר 2014 ערך את הופעת הבכורה שלו בליגת העל בהפסד 1–3 להפועל עכו. שבוע לאחר מכן הסגיר את עצמו למשטרה לאחר שנחשד כי דרס אדם למוות. חטאב ערך עוד הופעה אחת במדי הפועל תל אביב בגביע המדינה, ובתום העונה שוחרר מהמועדון.

בקיץ  חטאב חתם בבני סכנין, במדיה ערך שלוש הופעות, וב-4 בינואר 2016 חתם בהפועל עכו, עמה ירד בתום העונה לליגה הלאומית.

את עונת 2016/2017 החל חטאב ללא קבוצה, ובינואר  הצטרף להפועל קטמון ירושלים מהליגה הלאומית. ב-9 באוקטובר 2017 חזר לליגת העל כאשר חתם במכבי פתח תקווה, במדיה שותף בשני משחקים כמחליף. ב-31 בינואר 2018 חזר לקדנציה שנייה בבני סכנין.

ב-5 בפברואר 2019 חתם חטאב במועדון ספורט אשדוד, ובמחזור האחרון של עונת 2018/2019 כבש את שער הניצחון מול הפועל חיפה שהשאיר את הקבוצה בליגת העל.

ב-16 בנובמבר 2020, חטאב חתם בהפועל חדרה עד לסיום העונה, לאחר פציעתו של ויסאם רבאח.

ב-16 בינואר 2021 חתם חטאב בבני יהודה תל אביב לעונה וחצי. בסיום אותה העונה, עונת 2020/2021 ירד עם בני יהודה תל אביב לליגה הלאומית.באפריל 2022 שוחרר מהקבוצה.ב-1 בפברואר 2023 חזר למועדון ספורט אשדוד.

חיים אישיים
בדצמבר 2014 היה חטאב מעורב בתאונת פגע וברח בה נהרג אדם, ולאחר שהורשע בהפקרתו הוא נידון ל-15 חודשי מאסר. ביוני 2019 החל לרצות את עונשו.

ב-9 בינואר 2020 ניצב חטאב מול ועדת השחרורים בכלא חרמון במטרה להקדים את שחרורו מהכלא.

קישורים חיצוניים

הערות שוליים

כדורגלנים ישראלים
בלמי כדורגל ישראלים
כדורגלנים ערבים ישראלים
נצרת: כדורגלנים
כדורגלני הכח עמידר רמת גן
כדורגלני הפועל תל אביב
כדורגלני בני סכנין
כדורגלני הפועל עכו
כדורגלני הפועל קטמון ירושלים
כדורגלני מכבי פתח תקווה
כדורגלני מועדון ספורט אשדוד
כדורגלני הפועל חדרה
כדורגלני בני יהודה תל אביב
ישראלים שנולדו ב-1992